Det vækker glæde  i både Aalborg og hos Made in Denmark organisationen, at Challenge Touren lægger vejen forbi den traditionsrige  golfklub. – I Aalborg Golf Klub glæder vi os til samarbejdet med Made in Denmark om afholdelse af Challenge Tour turnering i 2016. Vi håber, at afholdelsen af turneringen betyder, at kvaliteten af vores bane bliver kendt ikke kun i Aalborg, men i hele landet. Vi ser frem til turneringen og er stolte over, at vores banes kvalitet er så høj, at den er blevet udvalgt til afholdelse af turneringen, siger Ole Svendsen, der er formand for Aalborg Golf Klub. Også hos Made in Denmark promoter, Flemming Astrup, er der glæde over den fortsatte opbakning i det nordjyske. - Made in Denmark er rigtigt glade for den store opbakning, vi oplever fra Aalborg og fra regionen som helhed. Det er helt afgørende for turneringer af denne størrelse, at værtsbyer, kommuner og regioner bakker op. Det gør Nordjylland og Aalborg, og det er vi ekstremt glade for, fortæller Flemming Astrup, og understreger, at Made in Denmark Challenge Presented by Ejner Hessel skal spilles på en regulær topbane.
Den anden udgave af Made in Denmarks ”lillebror” spilles næste år i Aalborg Golf Klub